Zbrajanje brojeva do 1 000 000

1. Izračunaj.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 3 681 |  |  | 9 936 |  |  | 10 981 |
|  | 546 |  |  | 7 781 |  |  | 6 009 |
|  | 7 321 |  |  | 1 432 |  |  | 13 876 |
| + | 4 867 |  | + | 320 |  | + | 767 |

2. Izračunaj.

3 865 + (4 801 + 32 · 8 + 99 897) + 609 =

3. Zbroj brojeva 89 635 i 7 439 uvećaj za trokratnik broja 965.

4. Obitelj Kolarek na svome je obiteljskom gospodarstvu proizvela 14 635 kg krumpira i za
3 621 kg više kupusa. Mrkva je rodila najmanje, čak za 8 732 kg manje nego kupus. Koliko je ukupno povrća ove godine proizvela obitelj Kolarek?

5. Broju koji je za 45 632 veći od broja 3 872 dodaj broj 19 873.

6. Četveroznamenkastomu broju čiji je umnožak znamenaka jednak 7 (na mjestu je tisućice znamenka najveće vrijednosti) dodaj dvokratnik broja 89 109.

7. Dva vlaka krenula su s istoga mjesta u suprotnim smjerovima. Prvi je vlak za jedan sat prevalio put od 22 km i 765 m, a drugi je prevalio put od 32 km i 361 m.

a) Koliko su međusobno udaljeni nakon jednoga sata? Udaljenost prikaži u metrima.

b) Koliko su udaljeni nakon dva sata vožnje ako znamo da je prvi vlak nakon jednoga sata stajao na pruzi?

8. Obitelj Prešnjak uštedjela je 13 765 kn. Sav novac odlučili su potrošiti u prodavaonici tehničke robe. Što sve mogu kupiti ako:

* računalo stoji 5 873 kn
* fotoaparat stoji 2 631 kn
* igraća konzola stoji 1 871 kn
* mobitel stoji 4 321 kn
* televizor stoji 7 631
* tablet stoji 3 689?

Napiši što više kombinacija.